જેકલીન ફર્નાન્ડીઝે ‘રેસ-૩’ના સોંગ ‘હિરિયે…’માં પોતાના ડાન્સ માટે ખૂબ જ પ્રશંસા મેળવી છે. આ ગીતમાં સલમાન ખાન સાથે ડાન્સ કરતાં તેના મૂવ્સ તેના પ્રશંસકોમાં વધારો કરે છે. એક વાર ફરી જેકલીન અત્યંત ગ્લેમરસ રૂપમાં દર્શકો સામે આવી છે. આ ગીતમાં જેકલીનની ઘણા પ્રકારની નૃત્યશૈલી દર્શકોનું ધ્યાન ખેંચી રહી છે અને તેમાં પોલ ડાન્સ પણ સામેલ છે. જે સહજતાથી તે પોલ ડાન્સ કરે છે તેના પરથી જાણ થાય છે કે તેના માટે તેણે કેટલી મહેનત કરી હશે.